(Nendest) narkootikumidest ei tea me (küll) midagi

„(Nendest) narkootikumidest ei tea me (küll) midagi“, po slovensky „(Určite) nevieme nič o (týchto) drogách“, je skladba, ktorá vznikla v spolupráci estónskej hip-hopovej skupiny 5miinust a estónskeho folkového dua Puuluup a bola vydaná 8. decembra 2023 vydavateľom Universal Music Group. Skladbu napísali obe skupiny spolu. Táto skladba reprezentovala Estónsko v súťaži Eurovision Song Contest 2024. Skladba drží rekord v najdlhšom názve spomedzi súťažných skladieb na Eurovision Song Contest.

 Pozadie a skladba 
„(Nendest) narkootikumidest ei tea me (küll) midagi“ zložili členovia skupiny Puuluup, Marko Veisson a Ramo Teder, a text napísali členovia skupiny 5 miinust, Estoni Kohver, Päevakoer, Põhja-Korea, a Lancelot, v spolupráci s Kimom Wennerströmom. Podľa Veissona a Koreu, skladba bola inšpirovaná ich spoločným zážitkom. Počas neho vraj Veisson povedal Koreovi, že „nevedel nič o [Koreových] drogách“. Básnik Joonas Veelmaa skladbu analyzoval a tvrdí, že skladba sa snaží „vyvrátiť nejaký mýtus“ a potvrdiť, že počúvajúci nie je závislý na drogách.

V inej analýze od Lucy Percy z Wiwibloggs sa tvrdí, že na začiatku skladby duo prekvapí policajná razia pri ktorej hľadajú drogy. Podľa Percy poprú, že sú závislí na drogách, pretože členovia dua nie sú bohatí, takže si nemôžu drogy kúpiť; napriek tomu pijú India Pale Ale (IPA) a nosia slnečné okuliare, aby zakryli svoje zreničky. Pery neskôr uviedla, že zmienka o členoch dua a ich chudobe „poukazuje na to, ako môže bohatstvo zmeniť pohľad policajtov na ľudí... pretože sú chudobní, musia sa obhajovať a všetko poprieť. Alebo je to jednoducho úžasný kus inteligentného humoru.“

5miinust a Puuluup oficiálne ohlásili, že budú súťažiť v Eesti Laul 2024 6. novembra 2023. Skladba a sprievodný videoklip mal oficiálnu premiéru na digitálnej aplikácii Eesti Rahvusringhääling (estónskeho verejnoprávneho vysielateľa) 8. decembra. Poprvé potom skladbu zahrali počas živého vystúpenia 23. decembra 2023. Po víťazstve skladby v Eesti Laul 2024 Kohver spomenul plány zmeniť text skladby pre Eurovision Song Contest 2024. Aby bol text skladby v súlade s pravidlami, ktoré zakazujú zmienky komerčných značiek, „zelené Lay's“ boli nahradené za „vratné fľaše“.

 Videoklip a propagácia 
Spolu s vydaním skladby bol v ten istý deň vydaný i videoklip. V rámci propagácie skladby autori oznámili, že sa plánujú zúčastníť rôznych pred-večierkov Eurovízie počas apríla pred konaním samotného Eurovision Song Contest 2024, vrátane Barcelona Eurovision Party 2024 6. apríla, London Eurovision Party 2024 7. apríla a Nordic Eurovision Party 2024 14. apríla.

 Eurovision Song Contest 

 Eesti Laul 2024 
Estónsky vyslielateľ Eesti Rahvusringhääling (ERR) zorganizoval súťaž Eesti Laul 2024, celkom 16. iteráciu národného finále, ktorej sa zúčastnilo 20 piesní. Pozostávala zo semifinále, ktoré sa konalo 20. januára 2024, ktoré bolo rozdelené na dve časti, a potom prebehlo finále, podľa ktorého bol zvolený estónsky reprezentant v Eurovision Song Contest 2024. Semifinále sa zúčastnilo 15 piesní a v prvom kole boli zvolené tri najlepšie piesne pomocou voľby zloženej 50/50 z hlasovania národa a voľby poroty. Okrem toho do finále postúpilo päť piesní automaticky. V druhom kole sa zvyšných 12 piesní uchádzalo o dve miesta, pričom hlasovali ľudia (bez hodnotenia poroty). Celkový víťaz finále bol z 10 piesní vybraný podobným spôsobom – pomocou hodnotenia 50/50 hlasovania a poroty boli zvolené tri piesne, ktoré postúpili do superfinále, a z nich bol hlasovaním zvolený celkový víťaz.

6. novembra 2023 bolo ohlásené, že „(Nendest) narkootikumidest ei tea me (küll) midagi“ sa zúčastní Eesti Laul 2024. Náhodným výberom bola skladba hraná v prvom semifinále ako prvá. V prvom kole sa skladba kvalifikovala a vo finále 17. februára bola hraná ako deviata v poradí. Vo finále postúpili do superfinále a nakoniec vyhrali s počtom hlasov 26 422, viac ako dvojnásobkom druhého miesta. Na základe toho získala skladba právo reprezentovať Estónsko v Eurovision Song Contest 2024.

V marci 2024 bolo oznámené, že z textu bude ešte pred konaním Eurovision Song Contest odstránená zmienka o čipsoch Lay's, keďže pravidlá zakazujú zmienky značiek pod ochrannou známkou.

 Počas Eurovízie 
Eurovision Song Contest 2024 sa konal v Malmö Arena v Malmö vo Švédsku a skladal sa z dvoch semifinále, ktoré sa konali 7. a 9. mája, a finále, ktoré sa konalo 11. mája 2024. Počas náhodného výberu sa 30. januára 2024 rozhodlo, že Estónsko bude súťažiť v druhej polovici druhého semifinále. Neskôr sa rozhodlo, že budú súťažiť trinásty v poradí, po Mustiim z Belgicka a pred Eden Golan z Izraelu.

Počas predstavenia na Eurovision Song Contest boli prítomní všetci členovia oboch zoskupení (5miinust i Puuluup) a boli oblečení v čiernych oblekoch, pričom Puuluup hrali na talharpách.

Skladba sa v prvom semifinále kvalifikovala do finále. Vo finále 11. mája skladba získala 4 body od poroty (2 body od rakúskej a 2 body od talianskej poroty) a 33 bodov z hlasovania od divákov. S celkovým počtom 37 bodov sa tak skladba umiestnila na 20. mieste.

 Rebríčky 
+Umiestnenie „(Nendest) narkootikumidest ei tea me (küll) midagi“ v rebríčkochRebríček (2024)Najvyššia pozíciaEstonia Airplay (TopHit)16

 Vydanie 
+História vydania a formátov „(Nendest) narkootikumidest ei tea me (küll) midagi“KrajinaDátumFormátyZnačkaReferencieRôzne8. december 2023Digitálny download, streamingUniversal Music Oy

 Poznámky 

 Referencie 

 Externé odkazy 

 (nendest) narkootikumidest ei tea me (küll) midagi na Spotify

 Zdroj 

Kategória:Single z 2023
Kategória:Piesne Veľkej ceny Eurovízie